L-Awtorità tal-Ippjanar l-għoli massimu permissibbli għall-bini propost li jaqa' fil-konfini taż-żona skedata ta' Villa Barbaro f'Ħal Tarxien, li hija skedata b' Grad 1. Din id-deċiżjoni ttieħdet biex jiġi żgurat li l-kuntest spazjali madwar waħda mill-eqdem djar f'Malta ma tiġix kompromessa. Il-konfini taż-żona tul Triq il-Knisja żdiedet ukoll. L-għoli massimu permissibbli għall-bini propost li jaqa' fil-konfini taż-żona tul Triq il-Knisja, Triq iz-Żejtun u Triq il-Kbira tnaqqas bi 3.1 metri. Inkluż fl-għoli massimu ta' 12.3 metri hemm sular irtirat ta' 4.25 metru. Kwalunkwe bini faċċata tat-triq proposta fil-konfini taż-żona ma jistax jaqbeż għoli ta' 10 metri mil-livell tat-triq. Barra min hekk, żdiedet ukoll il-konfini taż-żona tul Triq il-Knisja. Villa Barbaro kienet oriġinarjament skedata mill-Awtorità tal-Ippjanar fl-1996 għall-valuri storiċi, arkitettoniċi u estetiċi tagħha. Fl-2009 u l-2020, iż-żona skedata ġiet estiża biex tinkludi wkoll il-ġonna u l-konfini taż-żona. Villa Barbaro u l-ġonna estensivi tagħha nbnew fis-seklu 16 mill-familja Barbaro. Il-Villa tingħaraf mill-faċċata tradizzjonali tagħha miżbugħa bl-aħmar kif ukoll mil-bieb prinċipali li mhux komuni u inkurunat bl-arma tal-familja Barbaro. Il-faċċata tal-ewwel sular hija kkaratterizzata b' gallarija kbira tradizzjonali tal-injam, li għandha karatteristiċi mhux komuni. Iż-żona ta' taħt il-pannelli tal-gallarija tikkonsisti prinċipalment minn ħġieġ waqt li d-disinn tal-Gwarniċun għandu estensjoni dekorattiva li kważi tgħatti l-kwarelli. Karatteristika oħra mhux komuni ta' din il-villa hija l-pavaljun b'għoli ta' żewġ sulari li jokkupa ħafna mit-terrazzin fl-ewwel sular. Il-proprjetà tixbah bosta djar oħra f'Malta li għandhom importanza arkitettonika u storika sinifikanti, bħall-Palazz tal-Inkwiżitur fil-Girgenti u Palazzo Gomerino fir-Rabat. Matul it-Tieni Gwerra Dinjija, il-Gwardji tad-Djar Maltin użaw il-ġonna tal-villa għat-taħriġ tas-suldati Awżiljarji lokali. Waħda Mill-Eqdem Residenzi Fin-Naxxar Tingħata Protezzjoni Speċjali L-Awtorità tal-Ippjanar skedat ukoll proprjetà ta' nofs is-Seklu 17 fin-Naxxar skedata bħala bini Protett ta' fi Grad 2. Meqjus bħala wieħed mill-eqdem proprjetajiet tan-Naxxar, id-disinn sempliċi ta' Villa Castro huwa reminixxenti tal-arkitettura Barokka Franċiża. L-eqdem partijiet tal-bini baqgħu intatti. Minn użu relatat mal-kaċċa, il-bini eventwalment ġie estiż f'villa b'ġonna estensivi fuq wara. L-iskedar jinkorpora wkoll estensjoni ta' disinn kontemporanju reċenti li twettaq fiż-żona tal-bitħa. L-organizzazzjoni u l-arkitettura tal-bitħa ta' din id-dar jużaw proporzjonijiet klassiċi. L-iskedar jinkorpora wkoll estensjoni ta' disinn kontemporanju reċenti fil-bitħa, li sar min AP Valletta b'kollaborazzjoni ma' Jens Bruenslow. Dan jittella' fuq kolonni rqaq sabiex ma jostakolawx il-gwarniċi, il-pilastri u l-frontun tal-bieb li kien iwwassal għall-ġnien. L-estensjoni rċeviet premjijiet internazzjonali għall-mod kif ikkumplimentat u tikkoeżisti mal-bini residenzjali eżistenti. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Bil-Filmat: Jidher Li Lydia Abela Kkonfermat Il-Verità Dwar Id-Data Tal-Elezzjoni Li Ħabbar JD Patrick "Raġel Umli Li Għamilt Ħilti Biex Ngħin. Il-Bambin Jsabbar Lil Martek, Uliedek U L-Familja Kollha" – Strieħ Fil-Paċi Malcolm "Iktbulna L-Prezzijiet, Mhux Taqlghħulna L-Kliewi Biex Tgħidulna L-Prezz" Partitarju Malti Tal-Juventus Jirċievi Messaġġ Mingħand Buffon Fit-Tlieta Ta' Filgħodu Wara Li Bagħatlu L-Awgurju Minn Malta